Ernest Babelon

Para outros artigos de persoas co mesmo apelido, véxase a páxina de homónimos Babelon Ernest Charles François Babelon, nado o 7 de novembro de 1854 en Sarrey, no departamento francés do Alto Marne, e finado o 3 de xaneiro de 1924 en París, foi un numismático e arqueólogo francés especializado nas civilizacións mediterráneas das antigas Grecia e Roma. Traxectoria
Logo de recibir a súa primeira educación no seminario de Langres, Ernest Babelon estudou desde 1874 a 1878 na École Nationale des Chartes para se formar como arquiveiro paleógrafo, graduación que acadou logo de presentar a súa tese Les bourgeois du roi au Moyen Âge.
A partir de 1878 entrou a formar parte do prestixioso Gabinete de Medallas da Biblioteca Nacional de Francia e, xunto con Salomon Reinach, dirixiu diversas escavacións en África do Norte en 1883. En 1890 foi nomeado director adxunto do Gabinete de Medallas, como substituto de Henri Michel Lavoix, e dous anos máis tarde accedeu propiamente ao cargo de director, no que se mantivo 32 anos, ata o seu falecemento en 1924 (o seu fillo, Jean Babelon, tamén ocupou ese cargo anos máis tarde).
En 1902 foi nomeado así mesmo profesor de Numismática e Glíptica, e en 1908 dirixiu o curso de Numismática antiga e medieval no Colexio de Francia. Ese mesmo ano foi nomeado presidente da Académie des Inscriptions et Belles-Lettres.
Babelon dedicouse inicialmente aos estudos da época medieval, aínda que o seu interese se ampliou axiña á numismática antiga, terreo en que chegou a ser un erudito respectado. Paralelamente foi un especialista en linguas antigas do Oriente Medio, eido no que traballou estreitamente co seu amigo François Lenormant. A partir de 1887 foi secretario de redacción da revista Gazette Archéologique.
Os seus traballos numismáticos tiveron un dobre foco: por unha banda redactou catálogos numismáticos e por outra publicou sínteses monográficas das súas propias investigacións. O seu manual tituladoTraité des monnaies grecques et romaines ("Manual das moedas gregas e romanas") quedou incompleto, do mesmo xeito que o seu corpus Recueil général des monnaies grecques d'Asie mineure ("Compilación xeral das moedas gregas da Asia Menor"), elaborado xunto con Théodore Reinach, no que sintetizou todos os obradoiros monetarios da Asia Menor.
Durante a primeira Guerra Mundial foi o responsable de enviar fóra o Gabinete de Medallas os tesouros artísticos do museo para os salvagardar, e de restituílos posteriormente, logo de acabada a contenda. Coa volta da paz, interveu na controversia polítia sobre o Sarre cun traballo en dous volumes sobre Roma e os xermanos titulado Le Rhin dans l'histoire ("O Rin e a historia"). Babelon foi un dos dirixentes do comité de estudos que existiu entre 1917 e 1918 e defendeu o argumento da pèrtenza de Sarre a Francia. Seguindo os postulados de Paul Vidal de la Blache.
Á parte dos postos citados, Babelon foi tamén presidente da Association pour l'encouragement des études grecques en France e da Société de l'École des chartes, director da Société des antiquaires de Normandie (1905), vicepresidente da sección de arqueoloxía do Comité des travaux historiques et scientifiques, e membro da Société archéologique du département de Constantine (1905) e da Société nationale des antiquaires de France. Premios
Babelon foi distinguido en numerosas ocasións. Polo seu servizo no Gabinete de Medallas foi nomeado Cabaleiro en 1900 e en 1921 Oficial da Lexión de Honor. En 1899 foi recoñecido coa prestixiosa medalla da Royal Numismatic Society de Londres, e en 1922 coa medalla na honra do filántropo norteamericano Archer M. Huntington.
Ademais, a medalla conmemorativa do Congreso Internacional de Numismática celebrado en Bruxelas en 1910, organizado polo Consello Internacional de Numismática, estivo dedicada a Ernest Babelón, cuxo busto aparece nos seus anversos, deseñado por Devreese. Escolla de publicacións
Esta é unha selección dos traballos numismáticos máis sobranceiros de Ernest Babelón, case todos eles en materia numismática:
Libros e catálogos de exposicións
(1885-1886): Description historique et chronologique des monnaies de la République romaine, vulgairement appelées monnaies consulaires. 2 vols. C. Rollin et Feuardent. París.
(1886): Recherches archéologiques en Tunisie (1883-1884). Con MM. S. Reinach. Impr. nat. París.
(1888): Manuel d'archéologie orientale. Chaldée, Assyrie, Perse, Syrie, Judée, Phénicie, Carthage. Quantin. París.
(1890): Catalogue des monnaies grecques de la Bibliothèque nationale. Les rois de Syrie, d'Arménie et de Commagène. C. Rollin et Feuardent. Londres.
(1893): Catalogue des monnaies grecques de la Bibliothèque nationale. Les Perses achéménides, les satrapes et les dynastes tributaires de leur empire; Chypre et Phénicie. C. Rollin et Feuardent. Londres.
(1894): Carthage. Histoire et description des ruines. E. Leroux. París.
(1894): La gravure en pierres fines, camées et intailles Arquivado 22 de maio de 2022 en Wayback Machine. . Quantin. París.
(1895): Catalogue des bronzes antiques de la Bibliothèque nationale. Con Adrien Blanchet. 2 vols. E. Leroux. París.
(1897): Les Collections des monnaies anciennes, leur utilité scientifique. Ernest Leroux. París.
(1897): Catalogue des camées antiques et modernes de la Bibliothèque nationale. 2 vol. E. Leroux. París.
(1897): Origines de la monnaie considérées au point de vue économique et historique. Firmin Didot. París.
(1898): Inventaire sommaire de la collection Waddington. C. Rollin et Feuardent. París.
(1899): Collection Pauvert de la Chapelle, intailles et camées. E. Leroux. París.
(1900): Guide illustré au cabinet des médailles et antiques de la Bibliothèque nationale: les antiques et les objets d'art. E. Leroux. París
(1901-1932): Traité des monnaies grecques et romaines. 5 vol. E. Leroux. París.
(1902): Histoire de la gravure sur gemmes en France depuis les origines jusqu'à l'époque contemporaine. París: Société de propagation des livres d'art.
(1903): Cours de numismatique et de glyptique, leçon d'ouverture au Collège de France. Marescq & Cie. París.
(1904): Numismatique d'Edessa en Mésopotamie. París.
(1912): Les Médailles historiques de Napoléon le Grand, Empereur et roi. Ernest Leroux. París.
(1916): La Grande Question d'Occident. Le Rhin dans l'Histoire. Antiquité, Gaulois et Germains. Ernest Leroux. París
(1916): Le Trésor d'argenterie de Berthouville près Bernay (Eure) conservé au département des Médailles et antiques de la Bibliothèque nationale. Fondation Eugène Piot. París.
(19016-1917: Le Rhin dans l'histoire. Leroux. París 1916-1917. 1: L'antiquité: Gaulois et Germains (1916); 2: Les Francs de l'Est: Français et Allemands (1917).
(1917): La Rive gauche du Rhin. Les revendications françaises dans l'histoire. H. Floury. París.
(1918): La Grande Question d'Occident. Au pays de la Sarre. Sarrelouis et Sarrebrück. Ernest Leroux. París.
(1908-1925): Recueil général des monnaies grecques d’Asie mineure. Leroux, París.
Artigos
"Chapiteaux historiés de Vienne". Gazette archéologique, 1880. Páxinas 216-219.
"Miroir étrusque". Gazette archéologique, 1880. Páxinas 108-111.
"Les Inscriptions cunéiformes relatives à la prise de Babylone par Cyrus". Annales de philosophie chrétienne, 1881. Páxinas 340-372.
"Du commerce des Arabes dans le nord de l'Europe avant les croisades, d'après les trouvailles de monnaies". Bulletin de l'athénée oriental, 1882. Páxinas 3-33, 129-133.
"Carthage et l'archéologie punique en Tunisie". American Journal of Archaeology, 1885. Páxinas 173-181.
"Une monnaie d'or d'Alexandria Troas". Revue numismatique, 1885. Páxinas 28-33.
"Intailles antiques de la collection de Luynes". American Journal of Archaeology, 1886. Páxinas 286-294.
"Monnaies nabatéennes inédites". Revue numismatique, 1887. Páxinas 369-377.
"Aba de Carie". Revue des études grecques, 1888. 1. Páxinas 88-93.
"Figures d'applique en bronze du Cabinet des médailles". Gazette archéologique, 1888. Páxinas 304-307.
"Les monnaies d'or d'Athènes". Revue des Etudes grecques. 1889. I. 187.
"Quelques remarques sur des monnaies d'Afrique et d'Espagne". Revue numismatique. Páxinas 393-400, 502-515.
"La Tradition phrygienne du déluge sur les monnaies d'Apamée". Revue de l'histoire des religions. t. XXIII, 1891. Páxinas 26-39.
Mélanges numismatiques. C. Rollin et Feuardent. París, 1892-1912. Compilación dos artigos máis importantes de Babelón en materia numismática.
"Études sur les monnaies primitives d'Asie mineure. Trouvaille de Samos; chronologie des monnaies de Samos". Revue numismatique, 1894. Páxinas 149-163, 253-283.
"L'Or et l'argent dans l'antiquité". La Science sociale, t. XII, 1896. Páxinas 37-76, 329-356, 422-444, 609-623.
"Gétas, roi des Édoniens". Journal international d'archéologie numismatique, 1898. Páxinas 1-10.
"Les Origines du portrait sur les monnaies grecques". Revue de l'art ancien et moderne, 1899. Páxinas 89-102; 177-186.
"La Silique romaine, le sou et le denier de la loi des Francs saliens". Journal des savants, 1901. Páxinas 105-121.
"Vercingétorix; étude d'iconographie numismatique". Revue numismatique, 1902. Páxinas 17-35.
"Les Monnaies de Septime Sévère, de Caracalla et de Géta relatives à l'Afrique". La Rivista italiana di numismatica, 1903. Páxinas 157-174.
"Le Dieu Eschmoun". Comptes rendus des séances de l'Académie des inscriptions et belles-lettres. 1904. Páxinas 231-239.
"Les Origines de la médaille en France". Revue de l'art ancien et moderne, 1905. Páxinas 161-179, 277-294.
"Les Origines et l'histoire de l'enseignement de la numismatique; leçon d'ouverture du cours de numismatique antique et médiévale faite au Collège de France, le 10 décembre 1908". Revue politique et littéraire, 1908, n° 25. Páxinas 769-814.
"J. -C. Chaplain et l'art de la médaille au XIXe siècle, I". Revue de l'art ancien et moderne, 1909. Páxinas 435-450.
"J. -C. Chaplain et l'art de la médaille au XIXe siècle, II". Revue de l'art ancien et moderne, 1910. Páxinas. 65-76, 109-120.
"La Politique monétaire d'Athènes au Ve siècle avant notre ère". Revue numismatique, 1913. Páxinas 457-485.
"Moneta". Mémoire de l'Académie des Inscriptions et des Belles-Lettres. París. 1913.
"Attila dans la numismatique". Revue numismatique, 1914. Páxinas 297-328.
"Le Cabinet des médailles pendant la guerre". Revue numismatique, 1919. Páxinas 141-162.
"Le Salon Louis XV au cabinet des Médailles de la Bibliothèque nationale". La Revue de l'art ancien et moderne, 1919.
"Le Tombeau du roi Childéric et les origines de l'orfèvrerie cloisonnée". Mémoires de la Société nationale des antiquaires de France, 1923. Páxinas 1-113.